Tanpri!!! | BELNEGES
Tanpri!!!
18 / 09 Poste nan Aksyon Ki Bèl, BELNEGES
Jodi a, m gen yon gwo sèvis m ap mande w. M konnen ou apresye bèl travay e ou konnen sa ki bon. Tanpri bèl nègès, èske ou ka fè yon ti efò pou sipòte bèl travay sa a, e patisipe pou kreye yon bagay ki pi gwo pase ni mwen ni ou? Kite m ba w plis detay.
Men kòman w ka fè sa…
Pwojè a rele “Healthy Roots”. Sa a se yon videyo kote Yelitsa ap esplike kisa pwojè a ye:
Pou m rezime sa l di nan videyo a, Yelitsa kwè gen twòp tifi ki pa rive idantifye tèt yo nan jwèt ki sou mache a. E li panse tou, se youn nan kote pwoblèm reprezantasyon an kòmanse. Se sa ki fè l fè pwopozisyon sa a, pou tifi ka kòmanse renmen tèt yo e konnen kòman pou yo pran swen, sa ki pa yo depi tou piti. Mete sou sa, poupe sa yo p ap tou vini ak chodyè, kiyè tankou se sa sèlman tifi k ap tounen fanm pita, la pou yo fè. Poupe sa yo se gwo chimis, byolojis, mizisyèn, spòtif elatiye… Poupe sa yo p ap ka al jwenn timoun tout kote sou latè espesyalman an Ayiti, san èd ou. Li p ap ka rive akonpli rèv sa a, e kreye opòtnite pou sa k ap vin aprè nou yo, jwenn yon bagay ke nou menm pa t jwenn, san patisipasyon pa w. Piti kou l ye, tanpri fè yon don pou pwojè sa a ka demare.
Ou ka fè sa 3 fason:
-Fè don dirèkteman la a.
-Pataje atik sa a, sou paj rezo sosyo w yo e ankouraje zanmi w yo bay patisipasyon pa yo.
-Pataje lyen videyo ki anlè a.
Pou pwojè sa a, medam yo bezwen 35 000 dola pou piti. Kanpay la, ap fini 24 Septanm k ap vini la. Pa kite twò ta bare w epi pou w di ou regrèt, ou pa t patisipe. Kounya a klike la a, epi bay sa w kapab. Ou ka swiv paj facebook yo a tou pou plis detay.
Mèsi deja pou sipò w!